Δώρα Μεταξά

Η Δώρα Μεταξά (γαλλικά:Doris Metaxa) (Μασσαλία 12 Ιουνίου 1911 - 7 Σεπτεμβρίου 2007), ήταν Γαλλίδα με ελληνικές ρίζες αθλήτρια της αντισφαίρισης. 

Γεννήθηκε στην Μασσαλία από Έλληνες γονείς, ο πατέρας της ήταν ο Αιμίλιος Μεταξάς και διακρίθηκε με τα χρώματα της ΓαλλίαςΕλευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1. Είναι γνωστοί αγώνες της από το 1929 έως το 1934. 

Η Μεταξά κέρδισε το Γουίμπλετον στο διπλό γυναικών το 1932 με συμπαίκτρια την Βελγίδα ΣίγκαρτThe Times Doris Metaxa Howard Wimbledon ladies doubles champion . Λίγες εβδομάδες μετά παντρεύτηκε τον Πήτερ Χάουαρντ γνωστό παίκτη της εποχής στο Ράγμπι κι έπειτα δημοσιογράφο, μαζί έκαναν τρία παιδιά τον Άντονυ τον Φιλίπ και την Αν. Την προηγούμενη χρονιά το 1931 με συμπαίκτρια πάλι την Σίγκαρτ έχασαν στον τελικό του Γουίμπλετον από το ζευγάρι Σέφερτ - Φίλις. Το 1934 έχασε στον τελικό του μεικτού διπλού και το 1935 ήταν επίσης δεύτερη στο διπλό γυναικών. Πήρε μέρος και σε 5 Ρολάν Γκαρός χωρίς μεγάλη επιτυχία, αντιθέτως ήταν νικήτρια του κυπέλλου Ανατολικής Μεσογείου το 1930 στο απλό γυναικών  ενώ στο διπλό μεικτό με συμπαίκτη τον Βλαστό έχασαν στον τελικό.

 Παραπομπές 

 Εξωτερικοί σύνδεσμοι 
Εθνική Πινακοθήκη της Μεγάλης Βρετανίας, Φωτογραφία της οικογένειας Χάουαρντ το 1951

Κατηγορία:Γαλλίδες αθλήτριες της αντισφαίρισης